മെഡല് പ്രതീക്ഷിച്ച രണ്ട് ഇന്ത്യന് താരങ്ങള് പുറത്ത് ടോക്കിയോ: ഒളിംപിക്സിലെ ബോക്സിംഗിലും അമ്ബെയ്തിലും പുരുഷ താരങ്ങള് നിരാശപ്പെടുത്തി. ഇന്ത്യയുടെ ലോക ഒന്നാം നമ്ബറായ അമിത് പംഗലാണ് ബോക്സിംഗില് ആദ്യ റൗണ്ടില് തന്നെ അട്ടിമറിക്കപ്പെട്ടത്. അമ്ബെയ്തില് ഇന്ത്യന് പ്രതീക്ഷയായ അതാനുദാസാണ് പുറത്തായ മറ്റൊരു താരം. പുരുഷ വിഭാഗം ബോക്സിംഗില് 52 കിലോഗ്രാമില് കൊളംബിയയുടെ യുബെര്ജെന് ഹേണി റിയാസാണ് അമിതിനെ വീഴ്ത്തിയത്. 41 എന്ന സ്കോറിനാണ് കൊളംബിയന് താരം ജയിച്ചത്. റിയോ ഒളിമ്ബിക്സിലെ വെള്ളിമെഡല് ജേതാവെന്ന നിലയില് യുബെര്ജെന്നിന്റെ തുടക്കം മോശമായിരുന്നു. ആദ്യ റൗണ്ടില് മുന്നിട്ടുനിന്ന ശേഷമാണ് അമിത് അടിയറ പറഞ്ഞത്. അമ്ബെയ്തില് അതാനുദാസ് ജപ്പാന്റെ താകഹാരു ഫുറുകാവയോടാണ് തോറ്റത്. 64 എന്ന പോയിന്റുകള്ക്കാണ് പ്രീക്വാര്ട്ടറില് പുറത്തായത്. ലണ്ടന് ഒളിമ്ബിക്സിലെ വെള്ളിമെഡല് ജേതാവായ ജപ്പാന് താരം തന്റെ അനുഭവപരിചയം മത്സരത്തിലുടനീളം പ്രകടിപ്പിച്ചു.